[{"text_idx": "#000002", "text": "En la serio de sondokumentoj ligitaj kun la 100-jarig\u0302o de Esperanto-Radiofonio ni memorigas interparolon el 2005 kun Flo Martorell kaj Rikardo pri E-elsendoj en Tuluzo.\nEn la nunsemajna kulturkroniko ni informas pri nova aspekto de la Reg\u0302a Trezorejo en Wawel-kastelo en Krakovo; pri ekspozicio de porcelanaj\u0302oj en la varsovia Reg\u0302a Kastelo kun ornamaj\u0302oj ligantaj al pejzag\u0302oj de elstaraj artistoj i.a. Bellotto; Pri novaj\u0302oj el la Podlah\u0302ia Libraro en Bjalistoko, i.a. ac\u0302eto de unu el la unuaj ekzempleroj de \u201eS-ro Tadeo\u201d de Adam Mickiewicz.\nEn E-komunuma segmento ni informas pri la nunjara Esperantologia Konferenco kaj jubilea CED-kunsido; pri reta Kongresa Libro de Montrealo konsultebla ankau\u0306 de personoj ne partoprenontaj la 107-an UK-on.\nMuzike ni memorigas fragmente la kanzonojn de Armel Amiot \u201eNova G\u0302ojo\u201d kaj \u201eVizitu Okcitanion\u201d, kiun kantas JoMo el la albumoj eldonitaj de Vinilkosmo. La akompana al la programinformo interreta foto prezentas la j\u0302us ac\u0302etitan valoregan ekzempleron de \u201eS-ro Tadeo\u201d de Adam Mickiewicz fare de la Podlah\u0302ia Libraro.\nEn unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000004", "text": "Konservu mian nomon, retpos\u0302tan adreson, kaj ttt-ejon en tiu c\u0302i foliumilo por miaj postaj komentoj."}]